
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 753 

2 Απριλίου 2013 


ΑΠΟΦΑΣΕΙ Σ 

Αριθμ. ΠΟΑ. 1066 

Επιστροφή Φ.Π.Α. στους αγρότες 
του ειδικού καθεστώτος. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα Φ.Π.Α. (ν. 2859/2000), και 
ειδικότερα: 

α) τις διατάξεις του άρθρου 41, 

β) τις διατάξεις του άρθρου 42, 

γ) τις διατάξεις της παραγράφου 1 του άρθρου 57, 

δ) τις διατάξεις του άρθρου 64. 

2. Τις διατάξεις του νόμου 3877/2010 (ΦΕΚ Α' 160/ 
20.9.2010) «Σύστημα προστασίας και ασφάλισης της 
αγροτικής δραστηριότητας» και ειδικότερα τα άρθρα 
4, 9 και 10. 

3. Την υπ’ αριθ. 309891/14.12.2010 (ΦΕΚ 1966 Β'/21.12.2010 
κοινή απόφαση των Υπουργών Οικονομικών και Αγρο¬ 
τικής Ανάπτυξης και Τροφίμων, «Διαδικασία υποβολής 
της Ενιαίας Δήλωσης Καλλιέργειας / Εκτροφής του 
Ν. 3877/2010 (ΦΕΚ Α' 160), τρόποι καταβολής της ειδικής 
ασφαλιστικής εισφοράς των άρθρων 7 και 8 του ίδιου 
νόμου, υπέρ του Οργανισμού Γεωργικών Ασφαλίσεων 
(ΕΛΓΑ) και ασφαλιστική ενημερότητα, όπως τροπο¬ 
ποιήθηκε με την υπ’ αριθ. 235/23719/29.2.2012 (ΦΕΚ 500 
Β'/29.2.2012 κοινή απόφαση των Υπουργών Οικονομικών 
και Αγροτικής Ανάπτυξης και Τροφίμων». 

4. Τις διατάξεις του νόμου 3874/2010 «Μητρώο Αγροτών 
και αγροτικών εκμεταλλεύσεων» (ΦΕΚ Α' 151/6.9.2010). 

5. Τους Κανονισμούς (ΕΚ) 73/2009 και 1405/06. 

6. Τις διατάξεις της παραγράφου Ε, Υποπαράγραφος 
Ε1 «Κώδικας Φορολογικής Απεικόνισης Συναλλαγών και 
λοιπές φορολογικές διατάξεις» του νόμου 4093/2012 
(Φ.Ε.Κ. Α' 22). 

7. Την ΑΥΟ Π.953/432/64/ΠΟΛ. 41/3.2.1988 (ΦΕΚ 107/Β/ 
25.2.88). 

8. Την ΑΥΟ ΠΟΑ. 1098/2007 (ΦΕΚ 1630/Β/17.8.07). 

9. Την αριθ. ΥΠΟΙΚ 07927 ΕΞ/19.9.2012 (ΦΕΚ 2574 
Β'/24.9.2012) απόφαση του Πρωθυπουργού και του 
Υπουργού Οικονομικών περί ανάθεσης αρμοδιοτήτων 
στον Υφυπουργό Οικονομικών Γεώργιο Μαυραγάνη. 

10. Την ανάγκη δημιουργίας ενός νέου και πιο αποτε¬ 
λεσματικού συστήματος ελέγχου για την ορθή καταβο¬ 


λή του επιστρεπτέου φόρου, στους αγρότες του ειδικού 
καθεστώτος Φ.Π.Α. που πραγματικά τα δικαιούνται. 

11. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατικού 
προϋπολογισμού της τάξεως των 480.000 ευρώ περίπου, 
αποφασίζουμε: 

Καθορίζουμε τις προϋποθέσεις, τα δικαιολογητικά και 
τη διαδικασία για την επιστροφή του Φόρου Προστι¬ 
θέμενης Αξίας (Φ.Π.Α.) που επιβαρύνει τις αποκτήσεις 
αγαθών και λήψεις υπηρεσιών (εισροές), στους αγρότες 
που έχουν υπαχθεί στο ειδικό κατ’ αποκοπή καθεστώς 
που προβλέπεται από τις διατάξεις του άρθρου 41 του 
Κώδικα Φ.Π.Α. (ν. 2859/2000), ως εξής: 

Άρθρο 1 

Δικαιούχοι επιστροφής - 
Βάση υπολογισμού της επιστροφής. 

1. Δικαιούχοι επιστροφής του Φ.Π.Α. που έχει επι¬ 
βαρύνει τις εισροές τους είναι οι αγρότες οι οποίοι 
εντάσσονται στο ειδικό καθεστώς του άρθρου 41 του 
Κώδικα Φ.Π.Α., κατά το χρόνο που πραγματοποιείται η 
παράδοση των αγροτικών προϊόντων τους, ή η παροχή 
των αγροτικών υπηρεσιών τους, ανεξάρτητα αν κατά 
το χρόνο που ζητείται η επιστροφή έχουν μεταταχθεί 
σε άλλο καθεστώς ή έχουν διακόψει τις εργασίες τους. 

2. Βάση επί της οποίας υπολογίζεται η επιστροφή, με 
τον κατ’ αποκοπή συντελεστή που προβλέπεται στο 
πρώτο εδάφιο της παραγράφου 2 του άρθρου 41 του 
Κώδικα Φ.Π.Α., αποτελεί το σύνολο των ετήσιων ακαθα¬ 
ρίστων εσόδων που προέρχονται από παράδοση αγρο¬ 
τικών προϊόντων από δική τους αγροτική εκμετάλλευση 
ή παροχή αγροτικών υπηρεσιών στο πλαίσιο της αγρο¬ 
τικής τους εκμετάλλευσης, που πραγματοποιούν προς 
άλλο υποκείμενο στο φόρο, εκτός των αγροτών του 
ειδικού καθεστώτος, καθώς και από απόσυρση αγροτι¬ 
κών προϊόντων. Ως παράδοση αγαθών θεωρείται και η 
αξία αγροτικών προϊόντων που διατίθενται, ως αμοιβή 
σε είδος, για τη λήψη υπηρεσιών από άλλους υποκεί¬ 
μενους στο φόρο, όπως εκθλιπτικά, θεριζοαλωνιστικά, 
συλλεκτικά κ.λπ. δικαιώματα. 

3. Για την εφαρμογή του προηγούμενου εδαφίου, ως 
υποκείμενοι στο φόρο θεωρούνται και το Δημόσιο, οι 
Περιφερειακές Διοικήσεις, Περιφερειακές Ενότητες οι 
Δήμοι, και τα νομικά πρόσωπα δημόσιου και ιδιωτικού 
δικαίου ακόμη και αν οι δραστηριότητές τους απαλλάσ- 

σονται από το Φ.Π.Α., όπως τα νοσοκομεία, οι κλινικές 
κ.λπ. 

4. Η επιστροφή που προβλέπεται από το δεύτερο 
εδάφιο της παραγράφου 2 του άρθρου 41 του Κώδικα 
Φ.Π.Α., στην περίπτωση πωλήσεων αγροτικών προϊό¬ 
ντων, τα οποία διατίθενται από δικό τους κατάστημα ή 
από λαϊκές αγορές ή εξάγονται ή παραδίδονται σε άλλο 
κράτος μέλος από αγρότες του ειδικού καθεστώτος, 
πραγματοποιείται με έκπτωση στην περιοδική δήλωση 
που υποβάλλεται για τις εν λόγω πράξεις υπό το κα¬ 
νονικό καθεστώς Φ.Π.Α. και δεν αποτελεί αντικείμενο 
της παρούσας απόφασης. 

Αρθρο 2 

Αίτηση επιστροφής, απαραίτητα δικαιολογητικά 
και διαδικασία υποβολής της. 

1. Η επιστροφή του Φ.Π.Α. των εισροών στους αγρότες 
του ειδικού καθεστώτος πραγματοποιείται με την υπο¬ 
βολή Αίτησης Επιστροφής από τον δικαιούχο, σύμφωνα 
με το έντυπο που έχει καθιερωθεί με την ΑΥΟ Π.953/88 
(έντυπο 01 ΘΑ - ΦΠΑ έκδοση 2007), με την επισήμανση 
ότι στον Πίνακα Γ' «αναλυτική κατάσταση δικαιολο- 
γητικών» τα ακαθάριστα έσοδα θα συμπληρώνονται 
μόνο στη στήλη (6) του εντύπου αυτού, δεδομένου ότι 
δεν υφίσταται διαφοροποίηση ως προς το συντελεστή 
επιστροφής. Η αίτηση αυτή υποβάλλεται από την 1 η 
Μαρτίου μέχρι την 31 η Οκτωβρίου κάθε έτους για τα 
ακαθάριστα έσοδα που πραγματοποιήθηκαν κατά το 
προηγούμενο ημερολογιακό έτος. 

2. Η αίτηση επιστροφής Φ.Π.Α., για την οποία χρησι¬ 
μοποιείται το έντυπο Φ6 - έκδοση 2007, 01 ΘΑ - Φ.Π.Α., 
υποβάλλεται: 

α) είτε απευθείας από τον αγρότη στη Δ.Ο.Υ. που 
είναι αρμόδια για τη φορολογία του εισοδήματος του, 
ή στη Δ.Ο.Υ. που διαθέτει τμήμα ελέγχου, στη χωρική 
αρμοδιότητα της οποίας ασκεί μία από τις αγροτικές 
του εκμεταλλεύσεις. 

β) είτε μέσω συνεταιριστικής οργάνωσης στη Δ.Ο.Υ. 
στη χωρική αρμοδιότητα της οποίας ανήκει η συνεται¬ 
ριστική οργάνωση. 

Σε περίπτωση που η επιστροφή πραγματοποιείται 
κατόπιν ελέγχου, σύμφωνα με την παράγραφο 3.β του 
άρθρου 5 και η Δ.Ο.Υ. υποβολής δεν διαθέτει τμήμα 
ελέγχου, η αίτηση διαβιβάζεται στη Δ.Ο.Υ. με τμήμα 
ελέγχου. 

3. Με την αίτηση επιστροφής συνυποβάλλονται τα 
πρωτότυπα των νόμιμων φορολογικών στοιχείων, σύμ¬ 
φωνα με τις διατάξεις του Κώδικα Φορολογικής Απει¬ 
κόνισης Συναλλαγών (Κ.Φ.Α.Σ.), ή του πρώην Κώδικα 
Φορολογικών Στοιχείων (Π.Δ. 186/1992, από τα οποία 
προκύπτουν τα ακαθάριστα έσοδα από την παράδοση 
των αγροτικών προϊόντων και την παροχή των αγροτι¬ 
κών υπηρεσιών που πραγματοποιήθηκαν το προηγούμε¬ 
νο ημερολογιακό έτος. Αν τα πρωτότυπα των στοιχεί¬ 
ων έχουν υποβληθεί από τον αγρότη, για οποιοδήποτε 
λόγο, σε άλλη υπηρεσία και δεν επιστρέφονται σ’ αυτόν, 
αρκεί η υποβολή των αντιγράφων τους στα οποία θα 
βεβαιώνεται από την υπηρεσία αυτή ότι το πρωτότυπο 
έχει κατατεθεί και παραμένει σ’ αυτή. Τα δικαιολογητικά 
αυτά είναι ιδίως: 

- τιμολόγια αγοράς ή πώλησης αγροτικών προϊόντων, 

- εκκαθαρίσεις για τις πωλήσεις αγροτικών προϊόντων 
μέσω παραγγελιοδόχου, 


- τιμολόγια ή αποδείξεις παροχής υπηρεσιών ή απο¬ 
δείξεις επαγγελματικών δαπανών προκειμένου για την 
παροχή αγροτικών υπηρεσιών, 

- τιμολόγια ή αποδείξεις παροχής υπηρεσιών στην 
περίπτωση λήψης υπηρεσιών από αγρότες, η αμοιβή 
των οποίων καταβάλλεται σε είδος (εκθλιπτικά, θερι- 
ζοαλωνιστικά, συλλεκτικά, κ.λπ. δικαιώματα), 

- εντάλματα πληρωμής ή άλλα νόμιμα στοιχεία που 
εκδίδονται για την καταβολή αποζημίωσης στον αγρότη 
στην περίπτωση απόσυρσης των αγροτικών προϊόντων. 

4. Εντός της προθεσμίας που προβλέπεται στην πα¬ 
ράγραφο 1, μπορεί να υποβληθεί συμπληρωματική ή 
τροποποιητική αίτηση επιστροφής. Συμπληρωματική 
είναι η αίτηση επιστροφής η οποία περιλαμβάνει νέα 
φορολογικά παραστατικά, τα οποία δεν έχουν συμπε- 
ριληφθεί στην αρχική αίτηση, ενώ τροποποιητική είναι 
αυτή με την οποία ζητείται η διόρθωση των αιτούμενων 
προς επιστροφή ποσών Φ.Π.Α. Στην περίπτωση που με 
την τροποποιητική αίτηση προκύπτει ποσό επιστροφής 
μικρότερο αυτού που είχε αρχικά επιστραφεί, η διαφορά 
καταβάλλεται στο δημόσιο με υποβολή έκτακτης περι¬ 
οδικής δήλωσης Φ.Π.Α. με υποχρέωση καταβολής του 
πρόσθετου φόρου που ορίζεται για την εκπρόθεσμη 
δήλωση από το χρόνο κατά τον οποίο πραγματοποιή¬ 
θηκε η επιστροφή. 

5. Αιτήσεις επιστροφής γίνονται δεκτές μόνο εάν το 
αιτούμενο προς επιστροφή ποσό ανέρχεται σε 20 ευρώ 
τουλάχιστον. 

Αρθρο 3 

Λήψη στοιχείων από το Υπουργείο 
Αγροτικής Ανάπτυξης και Τροφίμων. 

1. Η Γενική Γραμματεία Πληροφοριακών Συστημάτων 
(Γ.Γ.Π.Σ.) του Υπουργείου Οικονομικών στην αρχή κάθε 
έτους υποβάλει στο Υπουργείο αγροτικής Ανάπτυξης 
και Τροφίμων ή σε εξουσιοδοτημένο από το ΥΠΑΑΤ 
εποπτευόμενο Οργανισμό αίτημα για τη λήψη ηλεκτρο¬ 
νικού αρχείου με τα στοιχεία της παραγράφου 3 του 
παρόντος άρθρου. 

2. Το αργότερο μέχρι το τέλος Φεβρουάριου κάθε 
έτους, το Υπουργείο Αγροτικής Ανάπτυξης και Τρο¬ 
φίμων (ΥΠΑΑΤ) ή εξουσιοδοτημένος από το ΥΠΑΑΤ 
εποπτευόμενος Οργανισμός, με βάση το άρθρο 6 του 
ν. 3874/2010 (ΦΕΚ Α' 151/6.9.2010 για τη διαλειτουργικό- 
τητα του μητρώου με άλλα πληροφορικά συστήματα 
της δημόσιας διοίκησης, παρέχει στη Γ ενική Γ ραμματεία 
Πληροφοριακών Συστημάτων (Γ.Γ.Π.Σ.) του Υπουργείου 
Οικονομικών ηλεκτρονικό αρχείο στο οποίο περιλαμβά¬ 
νονται οι αγρότες που είναι εγγεγραμμένοι στο μητρώο 
αγροτών και αγροτικών εκμεταλλεύσεων του νόμου 
3874/2010 και έχουν υποβάλλει Αίτηση για την ενεργο¬ 
ποίηση των δικαιωμάτων ενιαίας ενίσχυσης, ή Ενιαία 
Δήλωση Καλλιέργειας / Εκτροφής του νόμου 3877/2010 
εφόσον είναι υπόχρεοι. Το ανωτέρω ηλεκτρονικό αρ¬ 
χείο ενημερώνεται σε τακτά χρονικά διαστήματα με 
τα ηλεκτρονικά αρχεία που λαμβάνει από τις συνεται¬ 
ριστικές οργανώσεις, σύμφωνα με την περίπτωση δ) 
του άρθρου 4. 

3. Στο ηλεκτρονικό αρχείο της παραγράφου 2, ανα¬ 
γράφεται η κανονική αξία της αγροτικής παραγωγής 
κάθε αγρότη ανά ομοειδή καλλιέργεια, ή ομοειδή ζω¬ 
ική μονάδα. Με τον όρο «κανονική αξία της αγροτικής 
παραγωγής», για τους σκοπούς της απόφασης αυτής, 

εννοείται το ανώτατο ύψος ακαθαρίστων εσόδων που 
μπορεί να πραγματοποιηθούν στο πλαίσιο μιας αγρο¬ 
τικής εκμετάλλευσης, που λειτουργεί υπό κανονικές 
συνθήκες και με την εφαρμογή των συνήθων καλλιερ¬ 
γητικών πρακτικών ανά ομοειδή καλλιέργεια, ή ομοειδή 
ζωική μονάδα. 

Αρθρο 4 

Υποχρεώσεις των συνεταιριστικών οργανώσεων. 

Οι συνεταιριστικές οργανώσεις υποχρεούνταί: 

α) Να παραλαμβάνουν τις αιτήσεις επιστροφής των 
αγροτών μαζί με τα παραστατικά της παραγράφου 3 
του άρθρου 2 και να μεριμνούν για την ορθή συμπλή¬ 
ρωση των στοιχείων της αίτησης και της αναλυτικής 
κατάστασης που περιλαμβάνεται στην αίτηση. 

β) Να καταχωρίζουν τις αιτήσεις επιστροφής, ηλε¬ 
κτρονικά σε συγκεντρωτικές καταστάσεις. Στις συγκε¬ 
ντρωτικές αυτές καταστάσεις αναγράφονται, για κάθε 
αγρότη ξεχωριστά, τουλάχιστον: 

- ο Αριθμός Φορολογικού Μητρώου (Α.Φ.Μ.) του αι- 
τούντος, 

- το συνολικό ποσό των ακαθαρίστων εσόδων που 
προέρχονται από παραδόσεις αγροτικών προϊόντων 
και παροχές αγροτικών υπηρεσιών, όπως προκύπτει 
από τα παραστατικά της παραγράφου 3 του άρθρου 2, 

- το αιτούμενο προς επιστροφή ποσό, 

- ο αριθμός του τραπεζικού του λογαριασμού μαζί με 
το ΙΒΑΝ της τράπεζας στην οποία τηρείται ο εν λόγω 
λογαριασμός. Η ένδειξη αυτή δεν απαιτείται προκειμέ- 
νου για αιτήσεις που θα υποβληθούν, μέσω συνεταιρι¬ 
στικών οργανώσεων, το έτος 2013. 

Ειδικά για αιτήσεις επιστροφής που θα υποβληθούν το 
έτος 2013, συγκεντρωτική κατάσταση αποτελεί το «Βι¬ 
βλίο μεταγραφής αιτήσεων και αναλυτικών καταστάσε¬ 
ων δικαιολογητικών για την επιστροφή του Φ.Π.Α. στους 
αγρότες του ειδικού καθεστώτος» που καθιερώθηκε με 
την ΑΥΟ Π.953/88, το οποίο μπορεί να συμπληρώνεται 
και χειρόγραφα. Για τις αιτήσεις αυτές υποβάλλεται 
ηλεκτρονικό αρχείο σε δισκέτα, το οποίο περιλαμβάνει 
τον ΑΦΜ του δικαιούχου αγρότη, το συνολικό ποσό 
επιστροφής και το ποσό 0,00. 

γ) Να υποβάλλουν στην αρμόδια Δ.Ο.Υ. τις ανωτέρω 
συγκεντρωτικές καταστάσεις, μαζί με τις αιτήσεις των 
αγροτών και τα δικαιολογητικά που τις συνοδεύουν. 

δ) Να αποστέλλουν στο Υπουργείο Αγροτικής Ανά¬ 
πτυξης και Τροφίμων ή στον εξουσιοδοτημένο από το 
ΥΠΑΑΤ εποπτευόμενο Οργανισμό για κάθε ΑΦΜ δικαι¬ 
ούχου αγρότη, ηλεκτρονικές αναλυτικές καταστάσεις 
των φορολογικών παραστατικών που υποβάλλονται μαζί 
με την αίτηση επιστροφής, οι οποίες περιλαμβάνουν: 

- το πλήθος και τη συνολική αξία των φορολογικών 
παραστατικών, ανά ομοειδή καλλιέργεια, ή ομοειδή ζω¬ 
ική μονάδα, 

- το πλήθος και τη συνολική αξία των φορολογικών 
παραστατικών παροχής αγροτικών υπηρεσιών. 

Με τους όρους «ομοειδής καλλιέργεια» και «ομοειδής 
ζωική μονάδα», για τους σκοπούς της παρούσας από¬ 
φασης, νοούνται οι καλλιέργειες και το ζωικό κεφάλαιο, 
όπως έχουν κωδικοποιηθεί στο παράρτημα III της κοι¬ 
νής υπουργικής απόφασης υπ’ αριθ. 309891/14.12.2010 
(ΦΕΚ 1966 Β721.12.2010) κοινή απόφαση των υπουργών 
Οικονομικών και Αγροτικής Ανάπτυξης και Τροφίμων 
«Διαδικασία υποβολής της Ενιαίας Δήλωσης Καλλιέρ¬ 
γειας / Εκτροφής του Ν. 3877/2010 (ΦΕΚ Α' 160)», όπως 


ισχύει κάθε φορά, ενώ για τις εκμεταλλεύσεις που δεν 
περιλαμβάνονται στο παραπάνω παράρτημα, λαμβά- 
νεται υπόψη η κατάταξη του Υπουργείου Αγροτικής 
Ανάπτυξης και Τροφίμων. 

Αρθρο 5 

Ενέργειες των Δ.Ο.Υ. για την παραλαβή και τον 
έλεγχο των αιτήσεων επιστροφής και διαδικασία 
καταβολής του επιστρεφόμενου ποσού Φ.Π.Α. 

Οι αρμόδιες Δ.Ο.Υ. υποχρεούνταί: 

1. Να παραλαμβάνουν τις αιτήσεις επιστροφής μαζί 
με τις αναλυτικές καταστάσεις φορολογικών παραστα¬ 
τικών που υποβάλλονται απευθείας από τους αγρότες 
και μετά από ένα σύντομο έλεγχο των παραστατικών 
και της ορθής μεταφοράς των ποσών των φορολογικών 
στοιχείων στην αίτηση επιστροφής, τις καταχωρούν 
στο σύστημα ΤΑΧΙ5. 

2. Να παραλαμβάνουν τις συγκεντρωτικές καταστά¬ 
σεις, που υποβάλλονται από τις συνεταιριστικές ορ¬ 
γανώσεις σε ηλεκτρονική μορφή, και, μετά από ένα 
σύντομο έλεγχο τις καταχωρούν στο ΤΑΧΙδ. 

3. Να ελέγχουν την ακρίβεια της μεταφοράς του συ¬ 
νολικού ποσού επιστροφής από τις αιτήσεις των δι¬ 
καιούχων αγροτών στις συγκεντρωτικές καταστάσεις 
που υποβάλλονται από τις συνεταιριστικές οργανώσεις. 
Γ ια αιτήσεις επιστροφής που θα υποβληθούν το έτος 
2013, ο έλεγχος αυτός αφορά το ηλεκτρονικό αρχείο 
που υποβάλλεται σε δισκέτα από τις συνεταιριστικές 
οργανώσεις. 

4. Με βάση το ηλεκτρονικό αρχείο του Υπουργείου 
Αγροτικής Ανάπτυξης και Τροφίμων ή του εξουσιοδο¬ 
τημένου από το ΥΠΑΑΤ εποπτευόμενου Οργανισμού 
που αναρτάται στο ΙΝΤΒΑΝΕΤ από τη ΓΓΠΣ, προβαίνουν 
σε σύγκριση του συνόλου των ακαθαρίστων εσόδων 
που προκύπτει από τα φορολογικά παραστατικά της 
αίτησης επιστροφής με τη συνολική κανονική αξία της 
αγροτικής παραγωγής κάθε δικαιούχου που περιλαμ¬ 
βάνεται στο εν λόγω αρχείο, και: 

α) Εφόσον το συνολικό ποσό των ακαθαρίστων εσό¬ 
δων που προκύπτει από τα φορολογικά παραστατικά 
της αίτησης επιστροφής δεν υπερβαίνει τη συνολική 
κανονική αξία της αγροτικής παραγωγής του αιτού- 
ντος, πραγματοποιούν την επιστροφή χωρίς περαιτέρω 
έλεγχο, εντός μηνός από την υποβολή της αίτησης, 
εκτός εάν ο Προϊστάμενος της αρμόδιας Δ.Ο.Υ. διαθέτει 
στοιχεία ή πληροφορίες με βάση τα οποία υπάρχουν 
βάσιμες υπόνοιες καταστρατήγησης των διατάξεων. 

β) Σε αντίθετη περίπτωση, η επιστροφή πραγματοποι¬ 
είται μετά από προσωρινό φορολογικό έλεγχο και αν 
κριθεί απαραίτητο μετά από τακτικό έλεγχο. 

5. Αν η επιστροφή πραγματοποιείται μετά από έλεγχο, 
το ποσό του επιστρεπτέου Φ.Π.Α. καταβάλλεται στο δι¬ 
καιούχο το αργότερο εντός μηνός από την ολοκλήρωση 
του ελέγχου. Σε κάθε περίπτωση ο χρόνος ολοκλήρω¬ 
σης του ελέγχου δεν μπορεί να υπερβαίνει τους 6 μήνες. 

6. Η επιστροφή του φόρου γίνεται με απόφαση του 
Προϊσταμένου της αρμόδιας Δ.Ο.Υ. και την έκδοση 
ΑΦΕΚ. 

7. Το ποσό της επιστροφής Φ.Π.Α., κατατίθεται στον 
προσωπικό λογαριασμό τραπέζης που έχει υποδειχθεί 
από τον αγρότη στην αίτηση επιστροφής. Στην περί¬ 
πτωση που η αίτηση επιστροφής υποβάλλεται από τους 
κληρονόμους, το ποσό της επιστροφής αποδίδεται στα 
πρόσωπα αυτά, σύμφωνα με τις ισχύουσες διατάξεις. 

Ειδικά για αιτήσεις που θα υποβληθούν μέσω συνε¬ 
ταιριστικών οργανώσεων το έτος 2013 το ποσό της 
επιστροφής θα κατατεθεί στους λογαριασμούς των 
αγροτών που έχουν δηλωθεί από τους ίδιους στην αί¬ 
τηση ενιαίας ενίσχυσης για την καταβολή των σχετι¬ 
κών δικαιωμάτων τους. Το ΑΦΕΚ εκδίδεται στο όνομα 
της συνεταιριστικής οργάνωσης. Μετά από τους τυχόν 
συμψηφισμούς θα παραδίδεται στη συνεταιριστική ορ¬ 
γάνωση αναλυτική εκτύπωση αίτησης επιστροφής που 
θα περιλαμβάνει και τους αριθμούς τραπεζικών λογα¬ 
ριασμών των δικαιούχων και τα διπλότυπα είσπραξης 
που έχουν εκδοθεί για τους συμψηφισμούς. Η Δ.Ο.Υ. 
θα καταθέτει με εντολή μεταφοράς το υπόλοιπο ποσό 
για κάθε ΑΦΕΚ σε ανέγκλητο λογαριασμό που πρέπει 
να δημιουργήσουν οι συνεταιριστικές οργανώσεις για 
τους σκοπούς της παρούσας απόφασης. Εντός πέντε 
(5) ημερών από την ημερομηνία κατάθεσης των ποσών 
επιστροφής ΦΠΑ στον ανέγκλητο λογαριασμό, οι συνε¬ 
ταιριστικές οργανώσεις υποχρεούνται να καταθέσουν 
τα επιστρεφόμενα ποσά χωρίς καμία παρακράτηση και 
στο ακέραιο στο λογαριασμό κάθε δικαιούχου αγρότη 
και να επιστρέφουν, εντός είκοσι (20) εργασίμων ημε¬ 
ρών, συνολικό για κάθε ΑΦΕΚ οχίΓαίΙ της Τράπεζας από 
το οποίο αποδεικνύεται η καταβολή αυτή και στο οποίο 
αναφέρεται υποχρεωτικά ο αριθμός του ΑΦΕΚ. Ποσά 
που ενδεχομένως δεν είναι δυνατόν να κατατεθούν 
απ’ ευθείας στους λογαριασμούς δικαιούχων αγροτών 
επιστρέφονται στην αρμόδια Δ.Ο.Υ., προκειμένου να 
επιστραφούν απευθείας στους αγρότες. 

Άρθρο 6 

Αμοιβή συνεταιριστικών οργανώσεων. 

Οι συνεταιριστικές οργανώσεις, για τις υπηρεσίες 


τους στη διαδικασία επιστροφής του φόρου στους 
αγρότες, δικαιούνται αποζημίωσης η οποία ορίζεται 
σε οκτώ 8 ευρώ, ανά αίτηση επιστροφής που διεκπε- 
ραιώνουν. Η αμοιβή αυτή καταβάλλεται από το δημόσιο 
με την έκδοση σχετικής απόφασης και ΑΦΕΚ. 

Αρθρο 7 

Λοιπές Διατάξεις 

1. Από την έναρξη εφαρμογής της παρούσας καταρ- 
γούνταί: 

α) Η Α.Υ.Ο. Π.953/432/64/ΠΟΛ. 41/3.2.1988 (ΦΕΚ 107/Β/ 
25.2.88). 

β) Κάθε άλλη απόφαση που ρυθμίζει διαφορετικά τα 
θέματα που ρυθμίζονται με την απόφαση αυτή. 

2. Η ΑΥΟ ΠΟΛ.1098/2007 (ΦΕΚ 1630/Β/17.8.07) συνεχίζει 
να ισχύει. 

Έναρξη ισχύος. 

Η απόφαση αυτή εφαρμόζεται για τις αιτήσεις επι¬ 
στροφής Φ.Π.Α. στους αγρότες του ειδικού καθεστώτος 
που θα υποβληθούν από το 2013 και εφεξής. 

Ειδικά για το έτος 2013 οι αιτήσεις επιστροφής υπο¬ 
βάλλονται από 2.4.2013. Αιτήσεις επιστροφής που εν¬ 
δεχομένως έχουν υποβληθεί μέσω συνεταιριστικών 
οργανώσεων θα πρέπει να επανυποβληθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

